24POR-361

EH Bildu Nafarroa talde parlamentarioari atxikita dagoen foru parlamentari Txomin González Martínezek, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko Osasuneko kontseilariak Legebiltzarraren Osoko Bilkuran ahoz erantzun dezan:

Iragan irailean, Espainiako Gobernuak eta enpresaburuen elkarteen eta ordezkari gehien dauzkaten sindikatuen ordezkariek –CEOE, Cepyme, CCOO eta UGT– akordio bat sinatu zuten pentsioen eta Gizarte Segurantzaren arloari dagokionez. Enplegurako eta negoziazio kolektiborako akordioaren garapenari buruzko puntu bat ere sinatu zen, jatorri traumatologikoko patologietan proba diagnostikoak egiterakoan osasun-zerbitzu publikoekin lankidetzan aritzeko orduan mutualitateek aldi baterako ezintasunetan izan beharreko inplikazioa dela-eta.

Eragile sozialek eta Gobernuak lan-ildo bat ireki dute, enplegurako eta negoziazio kolektiborako akordioan ezarritakoaren arabera aldi baterako ezintasunen gaineko adierazleen jarraipena egin ahal izatea ahalbidetuko duena; halatan, kontrol-batzorde bat eratu da hitzarmen horien jarraipena eta ikuskapena egiteko eta aldi baterako ezintasunaren bilakaera analizatzeko.

Gizarte Segurantzaren eta mutualitateen arteko negoziazioak hilabeteak zeramatzan mahai gainean. Mutualitateek patologia-mota horietan izan beharreko eginkizuna birdefinitzea zen patronalak eta sindikatuek 2023ko maiatzean sinatutako Enplegurako eta Negoziazio Kolektiborako V. Akordioko puntuetako bat.

Hemendik aurrera, lankidetza-hitzarmenak ezartzen ahalko dira autonomia-erkidegoetako osasun departamentuen, mutualitateen eta Gizarte Segurantzako Institutu Nazionalaren artean.

Hori dela eta, parlamentari honek hauxe jakin nahi du:

Nafarroako Gobernuko Osasuneko kontseilariak lankidetza-akordiorik egin nahi al du, adierazitako akordio horretan jasotzen denaren arabera, mutualitateekin kontingentzia arruntetako aldi baterako ezintasunak artatzeko?

Iruñean, 2024ko urriaren 30ean

Foru parlamentaria: Domingo González Martínez